Document ID: /fineweb-2-swissfilter-quality_10-filterrobots/filtered/02674.jsonl.gz/18

Interviu cu Mike Bucher, medic pneumolog din Luzern, care a absolvit facultatea de medicina din Cluj
Distins, mereu cu zambetul pe buze, profesionist desavarsit si pentru unele persoane un adevarat erou – asa il putem descrie pe scurt pe Mike Bucher, medicul pneumolog care a absolvit Facultatea de Medicina din Cluj si care are propriul cabinet in Luzern. Vorbeste excelent romaneste in ciuda faptului ca a absolvit facultatea in 1982 iar de atunci nu a mai comunicat in limba noastra chiar in fiecare zi. I-a placut atat de mult in Romania incat l-a invatat si pe fiul sau romaneste si chiar l-a indrumat sa urmeze cursurile aceleiasi universitati, Facultatea de Medicina si Farmacie „Iuliu Hatieganu” din Cluj.
S-a nascut in 1963 in fosta Republica Democrata Germana si dupa absolvirea liceului, pentru ca se numara printre elevii eminenti, i s-a permis sa aleaga sa urmeze cursurile unei facultati in strainatate. A ales Romania la recomandarea unchiului sau care pe vremea aceea, adica la inceputul anilor 80, lucra ca inginer la Uzina Automobile Pitesti unde se fabrica celebra Dacia. I-a povestit despre Romania ca este o tara frumoasa, cu oameni de calitate si prietenosi si ca facultatile au multi profesori docenti.
RoElvetia: Cum ti se parea Romania atunci?
Dr. Mike Bucher: Ca si acum, o tara frumoasa cu multi oameni de exceptie. Vezi tu, eu am avut parte de o primire extraordinara din partea romanilor, toti au fost foarte amabili cu mine, am intalnit profesori excelenti. Vremurile erau grele atunci, evident. De exempu, nu prea aveam caldura, insa nu ne pasa asa de tare, eram tineri. Ce sa spun, cei mai frumosi ani ai vietii mele au fost cei 6 ani de facultate petrecuti in Romania. Am calatorit mult, am fost prin Apuseni, am vizitat manastirile din Moldova, Marea Neagra, Bucuresti.
RoElvetia: Cand ai fost ultima oara in Romania si cum de inca vorbesti bine romaneste?
Dr. Mike Bucher: Acum 3 ani, in 2018, pentru ca si fiul meu a urmat cursul aceleiasi universitati si am fost alaturi de el la absolvire. Inainte de 2018 am mai fost de vreo 3-4 ori, cu diferite ocazii. Eu tot timpul am cautat sa vorbesc romaneste. Am tinut legatura cu colegi, am pacienti romani, imi place sa exersez limba romana pentru ca daca nu as mai vorbi cu nimeni, as uita-o si nu imi doresc asta. Cel mai bun prieten al meu e roman, doar ca si el s-a mutat din Romania, undeva prin Lugano.
RoElvetia: Cum ti se pare sistemul medical din Romania comparativ cu cel din alte state europene?
Dr. Mike Bucher: Sa spunem ca unele spitale din Romania nu se ridica la standardele celor din Elvetia, de exemplu. Din pacate, unele investitii nu se fac cum trebuie, nu stiu care este motivul. Insa, o spun foarte clar, medicii din Romania sunt excelenti. Chiar daca aparatura medicala nu este peste tot, una de ultima generatie, profesionalismul medicilior este de inalta calitate. Nu am niciun dubiu legat de asta. Romania se poate mandri cu medici de renume, un lucru foarte important pentru sistemul medical al unei tari.
RoElvetia: Cum iti mentii plamanii sanatosi?
Dr. Mike Bucher: Fumatul interzis! Uite, noi cei care locuim in Elvetia avem un mic avantaj in ceea ce priveste sanatatea plamanilor: nivelul scazut de poluare. Suntem inconjurati de munti, multa verdeata, aerul este un pic altfel, mult mai curat fata de cel din alte tari. Acest factor ajuta plamanii sa se mentina cat mai curati, insa daca fumezi…anulezi tot ce natura ti-a oferit si iti ofera. Unele alergii se trateaza, insa fumatul dauneaza grav. Am lucrat la spitalul de oncologie din Heidelberg si 85% din cazurile de cancer pulmonar erau cauzate de tutun.
RoElvetia: Cat de des recomandati un control la plamani?
Dr. Mike Bucher: Daca esti fumator, o data la 6 luni trebuie sa mergi la control. Este foarte important ca fumatorii sa inteleaga asta! Daca nu fumezi, as spune ca o data la doi ani. Daca ai o afectione si o depistezi din timp, atunci sansele de a trece prin ceva mai grav sunt mult mai mici.
RoElvetia: Un sfat pentru cititorii nostri?
Dr. Mike Bucher: Nu fumati! 🙂
Interviu: Valeriu Morarescu